iraklixyz/georgian-wikipedia-cleaned huggingface dataset:
ზურაბ ურთაშვილი

ზურაბ ურთაშვილი (დ. 4 აგვისტო, 1998, მცხეთა) — ქართველი სპორტსმენი (თავისუფალი ჭიდაობა), ჭაბუკებს შორის საერთაშორისო ტურნირის (მედვედის მემორიალი) გამარჯვებული (2015, მინსკი, ბელარუსი, 100 კგ), ჭაბუკებს შორის საერთაშორისო ტურნირის (იადეგარ იმამის თასი) გამარჯვებული (2015, მაშადი, ირანი, 100 კგ),ახალგაზრდებს შორის საერთაშორისო ტურნირის (ფრეიდენფელდსის მემორიალი) გამარჯვებული (2016, რიგა, ლატვია, 120 კგ), ახალგაზრდებს შორის ევროპის ჩემპიონატის გამარჯვებული (2018, რომი, იტალია, 97 კგ), ახალგაზრდებს შორის საერთაშორისო ტურნირის გამარჯვებული (2018, რიგა, ლატვია, 125 კგ), 23 წლამდელებს შორის საერთაშორისსო ტურნირის გამარჯვებული (2019, ბლაგოევგრადი, ბულგარეთი, 125 კგ).

ძირითადი შედეგები
ანზორ ქიბროწაშვილი

ანზორ ქიბროწაშვილი (დ. 25 ოქტომბერი, 1939, ახმეტა — გ. 28 ნოემბერი, 2008) — ქართველი და საბჭოთა სპორტსმენი (ძიუდო, სამბო), ევროპის ჩემპიონატის ოთხგზის გამარჯვებული (1966, ლუქსემბურგი; 1965, მადრიდი, ესპანეთი; 1965, მადრიდი, ესპანეთი, 93 კგ; 1962, ესენი, გფრ). სამბოში სსრკ ჩემპიონი (1966, თბილისი; 1969, ძერჟინსკი), სამბოში სსრკ ვიცე-ჩემპიონი (1963, კიევი), სამბოში საბჭოთა კავშირის ჩემპიონატის ბრინჯაოს პრიზიორი (1961, თბილისი), საბჭოთა კავშირის სპორტის ოსტატი (1961), საბჭოთა კავშირის საერთაშორისო კლასის სპორტის ოსტატი (1965), საბჭოთა კავშირის სპორტის დამსახურებული ოსტატი სამბოში (1969), ღირსების ორდენის კავალერი.

ძირითადი შედეგები
გიორგი ჩოგოვაძე

გიორგი ჩოგოვაძე (დ. 25 აპრილი, 1969, თბილისი) — ქართველი სპორტსმენი (წყალში ხტომა), ევროპის ორგზის ჩემპიონი (1987, 1989), მსოფლიოს ჩემპიონატის მესამე პრიზიორი (1991), ევროპის თასის ორგზის მფლობელი (1988, 1990), მსოფლიოს თასის გათამაშების მეორე პრიზიორი (1987), სსრკ რვაგზის ჩემპიონი კოშკიდან და სამგზის ჩემპიონი 3-მეტრიანი ტრამპლინიდან ხტომაში, სსრკ ხალხთა სპარტაკიადის ჩემპიონი. ზაფხულის ოლიმპიური და ოლიმპიური თამაშების მონაწილე (1988, სეული – ადგილი; 1992, ბარსელონა – ადგილი). საბჭოთა კავშირის სპორტის დამსახურებული ოსტატი (1988).

ძირითადი შედეგები
არჩილ ჩოხელი

არჩილ ჩოხელი (დ. 23 მაისი, 1971, სოფ. გალავანი, ახლანდ. მცხეთის მუნიციპალიტეტი, — გ. 1 სექტემბერი, 2012, სოფ. ლაფანყურის მიდამოები, თელავის მუნიციპალიტეტი) — ქართველი სპორტსმენი (სამბო, ძიუდო), საქართველოს შინაგან საქმეთა სამინისტროს სპეციალური ოპერაციების ცენტრის მაიორი.

დაამთავრა თბილისის სახელმწიფო უნივერსიტეტის ისტორიის ფაკულტეტი 1997 წელს. იყო სამბოში მსოფლიოს თასის მფლობელი (1997) და მეორე პრიზიორი (1996), ევროპის ჩემპიონატის ორგზის გამარჯვებული (1998, შიაულიაი, ლიეტუვა, 68 კგ; 1998, შიაულიაი, ლიეტუვა, 68 კგ). ძიუდოში საქართველოს ჩემპიონი (1996, 71 კგ) და ვერცხლის მედლის მფლობელი (1997, 71 კგ). 2012 წელს დაინიშნა საქართველოს სამბისტთა ნაკრების მთავარ მწვრთნელად. ამავდროულად მსახურობდა საქართველოს შინაგან საქმეთა სამინისტროს სპეციალური ოპერაციების ცენტრში, ჰქონდა პოლიციის მაიორის წოდება. მონაწილეობდა ბრძოლებში საქართველოს ტერიტორიული მთლიანობისთვის. დაიღუპა ლაფანყურის ანტიტერორისტული სპეცოპერაციის დროს 2012 წელს. დაჯილდოებულია ღირსების (1999) და ვახტანგ გორგასლის ხარისხის (სიკვდილის შემდეგ, 2012) ორდენებით.

ძირითადი შედეგები
ეშერის დოლმენები

ეშერის დოლმენები — ადრებრინჯაოს ხანის დოლმენების ჯგუფი. მდებარეობს სოხუმის მუნიციპალიტეტის სოფელ ეშერაში, კიურდერეს დასახლებაში.

პირველი დოლმენის ზომებია 2,1 2,93 3,68 მ. აღმოჩენილია ბრინჯაოს სფერული ღილები, კასრისებური მძივები, სფერული ფორმის საკინძი, სპირალური სამაჯურის ფრაგმენტი და მოწითალო და მოშავო ფერის ჭურჭლის ნატეხები.

მეორე დოლმენი გაძარცულია. მისი ზომები: 2,5 2,55 2,02 მ. ინვენტარიდან შემორჩენილია ბრინჯაოს შუბისპირი.

მესამე დოლმენის ინვენტარი: ბრინჯაოს ცული, ანკესი, შუბისპირები, მძივები, მოწითალო კეცის ჭურჭელი.

მეოთხე დოლმენში გამოვლინდა სპილენძის ცული, ფირფიტები, კასრისებური და მრგვალი მძივები, საკიდი, სპირალური საყურეები, სფერული ღილები, მოწითალო ფერის ჭურჭლის ფრაგმენტები.

მეხუთე დოლმენში აღმოჩნდა: ბრინჯაოს შუბისპირი, სარტყელი, ბიკონუსური მძივები, საკიდები, თიხის ჭურჭელი.

მეექვსე დოლმენის ინვენტარში შედის ბრინჯაოს შუბისპირი, კაჟის ისრისპირები, თიხის კვირისტავი, თიხის ჭურჭლის ფრაგმენტები. დოლმენი თარიღდება ძვ. წ. ათასწლეულის ბოლო პერიოდით.
კრომლეხი

კრომლეხი — ნეოლითის დროინდელი მეგალითური ნაგებობა, ქვის ფილების წრიული ან კვადრატული ფორმის ნაგებობა. გავრცელებულია ბევრგან, განსაკუთრებით ჩრდილოეთ საფრანგეთსა და ინგლისში, გვხვდება ამიერკავკასიაშიც. საქართველოში აგრძელებს დოლმენების არქეოლოგიურ კულტურას. ორი კრომლეხი აღმოჩენილია სოხუმის მუნიციპალიტეტის სოფელ ეშერაში.

კრომლეხის ძირითადი ნაწილია ცენტრალური მოედანი ანუ პირველი წრის შუაგული, რომელიც ზემოდან იფარებოდა დიდი ზომის ფილებით. სწორედ აქ ხდებოდა მიცვალებულის დაკრძალვა. ძვლებთან და კბილებთან ერთად ინვენტარი აღმოჩნდა წრეებს შორის და კრომლეხის გარეთაც. აღმოჩენილია შემდეგი სახის მასალა: პატარა ტოლჩები ჰორიზონტალური ყურით და შევრონისებრი ორნამენტით, მინიატურული ცრუყურიანი სასმისები, ქუსლგამოყვანილი ვარდისებრსარჩულიანი ნაძვისებრორნამენტიანი ქოთნები, ბრინჯაოს ფოთლისებრი და ალისებრი სატევრები, ბრინჯაოს ისრიპირები, შუბისპირები, რკინის სამკაპა ისრისპირი, რკინის კვერთხისპირი, რკინის დანა–ხანჯალი, ჭვირული სფეროსებრი დაფანჯრული სამკუთხა ფორმის, თავკვერიანი და წყვილი ცხვრის სტილიზებული გამოსახულებიანი საკინძეები, ბრინჯაოს ღუზისებრი ნივთი, მრგვალი და ოვალური ფორმის სასაფეთქლე რგოლები, ბრინჯაოს ბეჭდები და სხვა.

კრომლეხი დროის დიდ მონაკვეთზე გამოიყენებოდა ადამიანის მიერ როგორც დასაკრძალი ადგილი. ქვედა ზღვარი მისი არსებობისა არის ძვ. წ. ათასწლეულის ნახევარი, ხოლო ზედა ზღვარი კი გვიანი ბრინჯაოს ადრეული საფეხურია. ძვ. წ. ათასწლეულის ნახევარში კრომლეხი წყვეტს არსებობას.
ზვიად ჩინჩალაძე

ზვიად ჩინჩალაძე (დ. 13 სექტემბერი, 1979, რუსთავი, საქართველოს სსრ, სსრკ) — ქართველი სპორტსმენი (ძიუდო, სამბო), ძიუდოში საქართველოს ჩემპიონი (2017, +100 კგ), ვერცხლისა (2006, +100 კგ) და ბრინჯაოს პრიზიორი (2008, +100 კგ), 23-წლამდელებს შორის საქართველოს ჩემპიონატის ბრინჯაოს პრიზიორი (2007, +100 კგ). სამბოში ევროპის ჩემპიონატის გამარჯვებული (2003, ალბენა, ბულგარეთი, 100 კგ).

ძირითადი შედეგები
მარიამ ჭანტურია

მარიამ ჭანტურია (დ. 7 ივნისი, 2000) — ქართველი სპორტსმენი (ძიუდო), ევროპის ზაფხულის ახალგაზრდული ოლიმპიური ფერსტივალის გამარჯვებული (2017, დიორი, უნგრეთი, 63 კგ), 23-წლამდელებს შორის ევროპის ჩემპიონატის გამარჯვებული (2019, იჟევსკი, რუსეთი, 70 კგ), ახალგაზრდებს შორის ევროპის თასის გამარჯვებული (2019, მალაგა, ესპანეთი, 70 კგ), ჭაბუკებს შორის ევროპის თასის გამარჯვებული (2017, ტეპლიცე, ჩეხეთი, 70 კგ).

ძირითადი შედეგები
ქართლოს მარადაშვილი

ქართლოს მარადაშვილი (დ. 11 აგვისტო, 1942, სოფ. ტყვიავი, ახლანდელი გორის მუნიციპალიტეტი) — ქართველი მსახიობი.

ბიოგრაფია
1958 წელს დაამთავრა ტყვიავის საშუალო სკოლა. იმავე წელს ჩაირიცხა შოთა რუთაველის სახელობის თეატრალურ ინსტიტუტში, სადაც მხოლოდ 1 წელი ისწავლა, შემდეგ გაიწვიეს სამხედრო სამსახურში. ჯარში სამსახურის დამთავრების შემდეგ 1969 წლამდე იყო გორის სახელმწიფო თეატრის მსახიობი, შემდეგ — რუსთაველის სახელობის აკადემიური თეატრისა. 1970–1973 წლებში სწავლობდა კინოსტუდია „ქართულ ფილმთან“ არსებულ კინოსამსახიობო ფაკულტეტზე. იმავე წლიდან ითვლება „ქართულ ფილმის“ უმაღლესი კატეგორიის კინომსახიობად. არის საქართველოს კინემატოგრაფისტთა კავშირის წევრი. ღირსების ორდენის კავალერი (2002).

ფილმოგრაფია
თორნიკე ჭოველიძე

თორნიკე ჭოველიძე (დ. 10 აპრილი, 1995, ბათუმი) — ქართველი სპორტსმენი (სამბო, ძიუდო), ჭაბუკებს შორის ევროპის ჩემპიონი (2013, 60 კგ) და მსოფლიო ჩემპიონატის ბრინჯაოს პრიზიორი (2013, 65 კგ). ახალგაზრდებს შორის მსოფლიო ჩემპიონი (2014, 68 კგ) და ვერცხლის პრიზიორი (2015, 68 კგ). ახალგაზრდებს შორის  ევროპის ჩემპიონი  (2015, 68 კგ) და ვერცხლის პრიზიორი (2014, 68 კგ). ევროპის ჩემპიონატის გამარჯვებული (2019, ხიხონი, ესპანეთი, 62 კგ).

ძირითადი შედეგები
ბადრი ხასაია

ბადრი ხასაია (დ. 24 სექტემბერი, 1975 ან 1979, ქუთაისი) — ქართველი სპორტსმენი (ბერძნულ-რომაული ჭიდაობა), მსოფლიოს თასის მფლობელი (2004), ევროპის ჩემპიონი ახალგაზრდებს შორის (1999), და მსოფლიოს ჩემპიონატის მესამე პრიზიორი (1998). ევროპის ჩემპიონატის გამარჯვებული (2002, სეინაიოკი, ფინეთი, 74 კგ).

ძირითადი შედეგები
ტყიანი ქედი

ტყიანი ქედი — ქედი რუსეთში, კავკასიონის ჩრდილოეთ კალთის ყველაზე დაბალი მეწინავე სერი. სიმაღლე 900 მ-მდე. დაბალი მთების, ბორცვების ჯაჭვებისა და განცალკევებული მაღლობების ერთობლიობაა, რომელიც გადაჭიმულია კავკასიონის მთავარი ქედის პარალელურად. წარმოადგენს კუესტას, რომელიც აგებულია ნეოგენური კირქვებით, ნიჟარქვებითა და კონგლომერატებით. მდინარეებს კუმასა და ბაქსანს შორის წყვეტილია. მდინარე კუმის აუზში რელიეფი მკვეთრად არ არის გამოხატული. დიდწილად ტყიანია, რის გამოც ეწოდა აღნიშნული სახელწოდება.
მარიამ ჩიხლაძე

მარიამ ალექსანდრეს ასული ჩიხლაძე (დ. 28 აგვისტო, 1911, სოფ. ტყვიავი, ახლანდ. გორის მუნიციპალიტეტი) — ქართველი სოფლის მეურნეობის მუშაკი. გორის რაიონის სოფელ ძევერის მეხილეობის საბჭოთა მეურნეობის ბრიგადირი. სკკპ წევრი 1939 წლიდან. საქართველოს სსრ სოფლის მეურნეობის დამსახურებული მუშაკი (1971). ხილის მაღალი მოსავლის მიღებისათვის 1972 წელს მიენიჭა სოციალისტური შრომის გმირის წოდება. დაჯილდოებული ორი ლენინის ორდენით, შრომის წითელი დროშის ორდენითა და მედლებით.
იგნაც სემელვეისი

იგნაც ფილიპ სემელვეისი (; ; დ. 1 ივლისი, 1818, ბუდა, — გ. 13 აგვისტო, 1865, ვენა) — ავსტრო-უნგრელი ექიმი. მის სახელს უკავშირდება მელოგინის ცხელების მიზეზის აღმოჩენა და სამედიცინო პრაქტიკაში ასეპტიკის პრინციპების, მათ შორის ხელის დამუშავების წესის, შემოღება.

სემელვეისი დაიბადა უნგრეთში გერმანულენოვან ოჯახში. 1844 წელს დაამთავრა ვენის უნივერსიტეტი მედიცინის დოქტორის ხარისხით. დაკავებული იყო ვენაში სამეანო პრაქტიკით. აღმოაჩინა მშობიარობის იმ დროისთვის ერთ-ერთი ფატალური გართულების — მელოგინის ცხელების მიზეზი: სემელვეისმა შენიშნა, რომ ცხელების სიხშირე უფრო ხშირი იყო სამშობიაროს იმ განყოფილებაში, სადაც სტუდენტებს ასწავლიდნენ და დაასკვნა, რომ კლინიკაში შემოსული სტუდენტები წარმოადგენდნენ ინფექციის წყაროს. სემელვეისმა დააწესა ხელების დამუშავება კალციუმის ჰიპოქლორიტის ხსნარით, რამაც მელოგინეების სიკვდილიანობა 18%-დან 1%-მდე შეამცირა. 1848 წელს ვენაში რევოლუციურ გამოსვლებში მონაწილეობის გამო სამსახური დაკარგა. 1850 წელს პეშტში დაბრუნდა და სათავეში ჩაუდგა წმ. როხის სახელობის კლინიკის სამეანო განყოფილებას. 1855 წელს გახდა პეშტის უნივერსიტეტის პროფესორი. მისი იდეები ასეპტიკასთან დაკავშირებით ფართოდ გავრცელდა უნგრეთში, თუმცა ქვეყნის ფარგლებს გარეთ მისი ნაშრომი მელოგინის ცხელების მიზეზებისა და პრევენციის შესახებ ( , , 1861) კრიტიკით მიიღეს (მათ შორის ცნობილმა გერმანელმა მეცნიერმა რუდოლფ ვირხოვმა). წლების განმავლობაში ოპონენტებთან დაპირისპირებამ სემელვეისი მორალურად გატეხა. 1865 წელს ის, ავსტრიელი ექიმის ფერდინანდ ფონ ჰებრას მონაწილეობით, იძულებით მოათავსეს ფსიქიატრიულ კლინიკაში, სადაც მალევე გარდაიცვალა ხელის შემთხვევითი ჭრილობის ინფექციური გართულებით.

სემელვეისის იდეები მოგვიანებით აღიარა სამედიცინო საზოგადოებამ. მისი ერთ-ერთი პირველი დამფასებელი იყო თანამედროვე ასეპტიკის ფუძემდებელი — ინგლისელი ექიმი ჯოზეფ ლისტერი.
ზურაბ ჩიხლაძე

ზურაბ ჩიხლაძე (დ. 15 მაისი, 1950, სოფ. ტყვიავი, ახლანდ. გორის მუნიციპალიტეტი) — ქართველი ინჟინერი.

ბიოგრაფია
1974 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი.

სამუშაოთა მწარმოებლად მუშაობდა საქართველოს მინისტრთა საბჭოსთან არსებული წყალ-სამეურნეო ობიექტების სამშენებლო გაერთიანება „საქმთავარწყალმშენის“ სამშენებლო სამმართველოში, მთავარ ინჟინრად და №2 სამშენებლო სამმართველოს უფროსად — სამშენებლო ტრესტ „მტკვარწყალმშენში“; სამშენებლო სამმართველო „ქართლწყალმშენის“ უფროსია; მონაწილეობდა თეზი-ოკამისა და ხაშურის სარწყავი სისტემების, მადოხარის წვერის მექანიკური მორწყვის სისტემისა და სხვა ობიექტების მშენებლობებში.
ლუი გრანჟე

ლუი გრანჟე — საუკუნის ფრანგი მისიონერი, იეზუიტთა ორდენის წევრი. იგი 1614 წელს, ოდიშის მთავარ ლევან დადიანის თხოვნით და სტამბოლში საფრანგეთის ელჩ აშილ არლე დე სანსის ხელშეწყობით, გამოემგზავრა სამეგრელოში კათოლიკობის გასავრცელებლად. მოგზაურობის ანგარიშში, რომელიც მან 1615 წელს მოქვიდან იეზუიტების ორდენის გენერალს კლავდიო აკვავივას გაუგზავნა, აღწერილია შავიზღვისპირეთის მოსახლეობის ეთნიკური და ენობრივი შემადგენლობა სტამბოლიდან გურიამდე, გურიისა და ოდიშის მთავრებთან შეხვედრები და ამ შეხვედრისას ადგილობრივ საერო და სასულიერო არისტოკრატიასთან წამოჭრილი სასაუბრო თემები (უპირატესად სარწმუნოების საკითხებზე). აღწერილია აგრეთვე შეხვედრა დასავლეთ საქართველოში მყოფ კახეთის მეფე თეიმურაზ -თან (ავტორის მიხედვით, „თებრიზ-ხანი“).
კლავდიო აკვავივა

კლავდიო აკვავივა (; დ. 14 სექტემბერი, 1543, ატრი, იტალია, — გ. 31 იანვარი, 1615, რომი) — იტალიელი არისტოკრატი, იეზუიტთა ორდენის მე-5 უმაღლესი გენერალი (1581-1615). იყო ორდენის ისტორიაში ყველაზე ახალგაზრდა და ერთ-ერთი ყველაზე გამორჩეული ხელმძღვანელი, საუკუნის ევროპული კონტრრეფორმაციის ერთ-ერთი წამყვანი მოღვაწე.

ეკუთვნოდა ნეაპოლის სამეფოს ერთ-ერთი წარჩინებულ საგვარეულოს, ატრის ჰერცოგთა დინასტიას. სწრაფად დაწინაურდა იეზუიტთა ორდენის იერარქიაში. 1581 წელს აირჩიეს ორდენის გენერლად. 1593-1594 წლებში იეზუიტთა მეხუთე კონგრეგაციის მსვლელობისას შეძლო ხელი შეეშალა ესპანელი იეზუიტების მცდელობისთვის, დაეკავებინათ ორდენში პრივილეგირებული მდგომარეობა. აკვავივას მმართველობის წლებში იეზუიტთა ორგანიზაცია სწრაფად გაფართოვდა: წევრების რაოდენობა 5000-დან 13000-მდე გაიზარდა, პროვინციებისა — 21-დან 32-მდე, ხოლო ორდენს დაქვემდებარებული სასწავლებლების რიცხვმა 372-ს მიაღწია. მის მიერ შექმნილმა პრაქტიკულმა კანონმდებლობამ ორგანიზაციის სტრუქტურა უფრო მტკიცე გახადა; გაფართოვდა უცხოეთში მისიების არეალი. იეზუიტები პირველად გამოჩნდნენ საქართველოშიც (ლუი გრანჟეს მისია გურია-სამეგრელოში, 1614).

აკვავივა ხელს უწყობდა იგნატიუს ლოიოლას „სულიერი სავარჯიშოების“ პოპულარიზაციას, ორდენის თეოლოგებისა და სასულიერო პირების განათლებას და სამწერლობო საქმიანობას. აკვავივას მეცადინეობით შეიქმნა იეზუიტთა ისტორიის პირველი აკადემიური ისტორია და დაიწყო ორდენის პროვინციების ყოველწლიური ანგარიშების გამოცემა. აკვავივამ შეადგინა ორდენის პრაქტიკულ კოდექსი (1586, საბოლოო გამოცემა — 1599), რომელიც იეზუიტთა ერთიანი სახელმძღვანელო გახდა და, ამასთანავე, საშუალება მისცა ორგანიზაციის წარმომადგენლებს მოეხდინათ მისი მოძღვრების ადაპტირება ადგილობრივი საჭიროებებისთვის მთელი მსოფლიოს მასშტაბით.
სალვატორე კვაზიმოდო

სალვატორე კვაზიმოდო (დ. 20 აგვისტო, 1901 — 14 ივნისი, 1968) — სიცილიელი რომანისტი და პოეტი. ჯუზეპე უნგარეტისა და ეუჟენიო მონტალესთან ერთად საუკუნის ერთ-ერთი მოწინავე იტალიელი პოეტი. 1959 წელს „მისი ლირიკული პოეზიისთვის, რომელიც კლასიკური ცეცხლით თანამედროვე ცხოვრების ტრაგიკულ გამოცდილებას აღბეჭდავს“, მას ლიტერატურის დარგში ნობელის პრემია მიენიჭა.

ბიოგრაფია
სალვატორე კვაზიმოდო დაიბადა მოდიკაში, კუნძულ სიცილიაზე, გაეტანო კვაზიმოდოსა და კლოტილდა რაგუსას ოჯახში. ბავშვობა როკკალუმერაში გაატარა. 1908 წელს მისი ოჯახი მესინაში გადავიდა, სადაც მამამისი გამანადგურებელი მიწისძვრისგან დაზარალებული ადგილობრივი მოსახლეობის დასახმარებლდ გაგზავნეს. ახალგაზრდა კვაზიმოდოზე დიდი გავლენა მოახდინა ბუნების ძალების გამოვლინებებმა.1919 წელს კვაზიმოდომ ადგილობრივი ტექნიკური კოლეჯი დაამთავრა. მესინაში მან მეგობრებიც შეიძინა, მათ შორის ჯორჯო ლა პირა, ფლორენციის მომავალი მერი.

1917 წელს კვაზიმოდომ („ახალი ლიტერატურული ჟურნალი“) დააარსა, სადაც მისი პირველი ლექსები დაიბეჭდა. 1919 წელს ინჟინერიის დასამთავრებლად კვაზიმოდო რომში გადავიდა, თუმცა უსახსრობის გამო მხაზველად დაიწყო მუშაობა. ამ პერიოდში იგი ბერძნულსა და ლათინურს სწავლობდა.

1929 წელს მისი სიძის, ელიო ვიტორინის მიწვევით კვაზიმოდო ფლორენციაში გადავიდა. იქ მან ისეთი პოეტები გაიცნო, როგორებიც ეუჟენიო მონტალე და ალესანდრო ბონსანტი იყვნენ. 1930 წელს კვაზიმოდომ რეჯო-დი-კალაბრიაში იტალიის სამოქალაქო ინჟინერიის კორპუსში დაიწყო მუშაობა. იქ მან ძმები მისეფარიები გაიცნო, რომლებიც მას წერის გასაგრძელებად ახალისებდნენ. იმავე წელს კვაზიმოდომ პირველი კრებული, („წყლები და მიწები“) გამოსცა.

1931 წელს კვაზიმოდო იმპერიაში, შემდეგ კი გენუაში გაემგზავრა, სადაც კამილო სბარბარო და ჟურნალის, თანამშრომლები გაიცნო, რომლებთანაც კვაზიმოდომ ნაყოფიერი თანამშრომლობა დაიწყო. 1932 წელს კვაზიმოდომ მათთან ერთად ახალი კრებული გამოაქვეყნა, რომელშიც მისი 1930-32 წლებში დაწერილი ლექსები მოათავსა.

1934 წელს კვაზიმოდო მილანში გადავიდა. 1938 წლიდან მან მთლიანად წერას მიუძღვნა თავი. მუშაობდა ჩეზარე ძავატინისთან. იმავე წელს მან გამოაქვეყნა, ხოლო ერთი წლის შემდეგ ჟურნალში მისი (ბერძენი პოეტები) გამოქვეყნდა.

მიუხედავად ანტიფაშისტური პოზიციისა, კვაზიმოდო გერმანული ოკუპაციის წინააღმდეგ არ იბრძოდა. ამ პერიოდში იგი იოანეს სახარებას, კატულუსის კანტონებსა და ოდისეის ეპიზოდებს თარგმნიდა. 1945 წელს იგი იტალიის კომუნისტური პარტიის წევრი გახდა.
გრანტი

გრანტი ( — სუბსიდია, დოტაცია, საჩუქარი) — მეორე მხარისადმი უსასყიდლოდ გადაცემული ნებისმიერი ფასეულობა ან ბიუჯეტის შემოსავლების შევსების ერთ-ერთი წყარო, რომელიც არ ექვემდებარება დაბრუნებას.

გრანტი შეიძლება იყოს უსასყიდლოდ გადაცემული მიზნობრივი ფულადი ან ნატურალური ფორმით გამოხატული სახსრები, რომლებიც გამოიყენება ჰუმანური, საგანმანათლებლო, სამეცნიერო-კვლევითი, ჯანმრთელობის დაცვის, კულტურული, სპორტული, ეკოლოგიური და სოციალური პროექტების, აგრეთვე სახელმწიფოებრივი ან საზოგადოებრივი მნიშვნელობის პროგრამების განსახორციელებლად. გრანტის მიღების წყარო (დონორი) შეიძლება იყოს მთავრობები, საერთაშორისო ორგანიზაციები, საგარეო არასახელმწიფოებრივი წყაროები და სხვ. გრანტის მიმღები შეიძლება იყოს სახელმწიფო, სახელმწიფო ხელისუფლებისა და ადგილობრივი თვითმმართველობის ორგანო, არასამეწარმეო იურიდიული პირი, მოქალაქე. დამოუკიდებლობის მოპოვების შემდეგ (1991) საქართველო სხვადასხვა სახის გრანტს ღებულობს საერთაშორისო ორგანიზაციებისა და პარტნიორი ქვეყნების მთავრობების ან მათი წარმომადგენლობებისგან, რაც აისახება საქართველოს სახელმწიფო ბიუჯეტში. 2008 წლის რუსეთ-საქართველოს ომის შედეგად მიყენებული ზარალისა და მსოფლიოს ეკონომიკური კრიზისის საქართველოს ეკონომიკაზე გავლენის შერბილების მიზნით ევროკავშირის, ამერიკის შეერთებული შტატების, სხვა ქვეყნებისა და საერთაშორისო ორგანიზაციების მიერ საქართველოს 2008–2011 წლებისათვის გამოეყო გრანტი 2,0 მლრდ. აშშ დოლარის მოცულობით.
ივერი ჯიქურაული

ივერი ჯიქურაული (დ. 22 მარტი, 1976, დუშეთი) — ქართველი სპორტსმენი (ძიუდო), საქართველოს ორგზის ჩემპიონი (1996, 1997, თბილისი, 95 კგ). ევროპის გუნდური ჩემპიონატის გამარჯვებული (2003, ლონდონი, დიდი ბრიტანეთი, 100 კგ), ევროპის ჩემპიონატის გამარჯვებული (2002, მარიბორი, სლოვენია, 100 კგ). 1993 წელს, ნიდერლანდებში, დაბა ვალკენსვაარდში გამართულ ევროპის ახალგაზრდულ ოლიმპიურ ფესტივალზე ბრინჯაოს მედალი მოიპოვა და გახდა პირველი ქართველი, რომელმაც ამ შეჯიბრებაზე მედალი მოიგო. 2000 წლის სიდნეის ოლიმპიადის მონაწილე ( ადგილი), 2004 წლის ათენის ოლიმპიადის მონაწილე (- ადგილი).

ძირითადი შედეგები
ივერი ჯულაყიძე

ივერი ჯულაყიძე (დ. 16 მაისი, 1998, სამტრედია) — ქართველი სპორტსმენი (თავისუფალი ჭიდაობა), ჭაბუკებს შორის ევროპის ჩემპიონატის გამარჯვებული (2015, სუბოტიცა, სერბეთი, 69 კგ), ჭაბუკებს შორის საერთაშორისო ტურნირის (ისაევის მემორიალი) გამარჯვებული (2015, ბაქო, აზერბაიჯანი, 69 კგ), ახალგაზრდებს შორის საერთაშორისო ტურნირის (აზერ. ფედერაციის თასი) გამარჯვებული (2016, ბაქო, აზერბაიჯანი, 69 კგ), ახალგაზრდებს შორის საერთაშორისო ტურნირის გამარჯვებული (2018, რიგა, ლატვია, 70 კგ), 23-წლამდელებს შორის საერთაშორისსო ტურნირის გამარჯვებული (2019, ბლაგოევგრადი, ბულგარეთი, 70 კგ).

ძირითადი შედეგები
ბერნარდ გრდზელოვი

ბერნარდ გრდზელოვი (, ნამდვილი გვარი — გრძელაშვილი; დ. 1 ივლისი, 1915, კაირო, — გ. 8 ოქტომბერი, 1950, იქვე) — ეგვიპტოლოგი, წარმოშობით ქართველი.

ეგვიპტოლოგიური ძიებანი დაიწყო ბერლინის მუზეუმში ცნობილი ეგვიპტოლოგის კურტ ზეთეს ხელმძღვანელობით. შემდეგ მუშაობდა კაიროში, გერმანიის არქეოლოგიის ინსტიტუტში, ლუდვიგ ბორჰარდტთან; ეგვიპტეში იყო ებრაელთა კვლევის საზოგადოების რედაქციის მდივანი. გრდზელოვის გამოკვლევები (სამი მონოგრაფია და 30-ზე მეტი სტატია), რომელთა ნაწილი დაიბეჭდა მისი სიკვდილის შემდეგ, ეხება პირამიდების ეპოქის ეგვიპტის მეფეთა ცხედრების გაწმენდასა და ბალზამირებას, რეშეფის კულტის შექმნას, ფარაონ სეთი -ის სტელას სკითოპოლისში, ფარაონთა ეგვიპტის პაპირუსებსა და ეპიგრაფიკას, სემიტურ-აღმოსავლურ ურთიერთობებს. გრდზელოვის რამდენიმე ნაშრომის ხელნაწერი ინახება ინგლისში, გრიფითის ინსტიტუტში. ცოლად ჰყავდა დოროთი მეტლიცკი, ინგლისური ენის პროფესორი (კალიფორნიის უნივერსიტეტი, ბერკლი).
ნაჭიშკრევის ბრძოლა

ნაჭიშკრევის ბრძოლა — ბრძოლა, რომელიც გაიმართა 1784 წლის 9 მარტს ერთი მხრივ იმერეთის სამეფოს და გურიის სამთავროს გაერთიანებულ ჯარსა და მეორე მხრივ ოსმალეთის იმპერიის ფოთის გარნიზონს შორის ციხისძირის მიდამოებში. იმერეთის მეფე სოლომონ იმედოვნებდა ქვემო გურიის გათავისუფლებას ოსმალეთის იმპერიისგან, თუმცა დამარცხდა.

წინაპირობები
1769-1774 წლებში ოსმალეთის იმპერიამ მიიტაცა ქვემო გურია და გააძლიერა თავდასხმები დასავლეთ საქართველოზე. 1784 წელს აჭარის ბეგი აბდულა ხიმშიაშვილი თავს დაესხა სოფელ აკეთს, სადაც გახიზნულები იყვნენ ქვემო გურიის ყოფილი თავადები თავდგირიძეები, რომლებიც იმერეთის მეფე სოლომონ -ის დახმარებით ქვემო გურიის დაბრუნებისთვის ემზადებოდნენ. ამ ლაშქრობის საპასუხოდ სოლომონმა დაგეგმა ლაშქრობა ქვემო გურიაში. ის ბოლომდე არ ენდობოდა გურიის მთავარს, გიორგი გურიელს, ამიტომ მისი ვაჟი სიმონი მძევლად დატოვა ქუთაისში, ხოლო მეორე ვაჟი, ვახტანგი, თან იახლა.

ბრძოლა
სოლომონმა აიღო ქობულეთი და დაანგრია ქობულეთის ციხე, შემოუარა ციხისძირს, აიღო ჩაქვი და ბათუმის მიმდებარე სოფლები და უკან დაბრუნებისას ციხისძირთან გადააწყდა ჩასაფრებას. კაცია დადიანმა ფოთის ფაშას წინასწარ აცნობა ამ ლაშქრობის შესახებ. ფაშამ იმერეთ-გურიის ჯარის ზურგში, ციხისძირთან ჯარი გადასხა, ნაჭიშკრევის ვიწრო გასასვლელებში დახვდა სოლომონს და დაამარცხა. თავად სოლომონი ძლივს გადაურჩა დატყვევებას. ის ამისგან ვახტანგ გურიელმა იხსნა. ბრძოლაში დამარცხებისგან მიღებული ელდით სოლომონ იმავე წლის აპრილში გარდაიცვალა.
ანრი გრეგუარი

ანრი ჟან-ბატისტ გრეგუარი (; დ. 4 დეკემბერი, 1750, ვოე, საფრანგეთი, — გ. 20 მაისი, 1831, პარიზი) — ფრანგი სასულიერო, პოლიტიკური და საზოგადო მოღვაწე. ხშირად აბატ გრეგუარის სახელითაც იხსენიება. ცნობილია, როგორც კონსტიტუციური ეკლესიის — ნაციონალიზებული რომაულ-კათოლიკური ეკლესიის — პრინციპის, ასევე ებრაელებისა და ზანგების უფლებების დამცველი.
ბიოგრაფია
დაიბადა ვოეში (ლუნევილის ახლოს) ღარიბი გლეხის ოჯახში. შეუდგა სასულიერო კარიერას. სახელი გაითქვა 1788 წელს ებრაელების უფლებათა შესახებ გამოქვეყნებული ესეთი. 1789 წელს გენერალური შტატების დეპუტატად აირჩიეს სასულიერო წოდებიდან. საფრანგეთის დიდი რევოლუციის დასაწყისში იღვწოდა ეროვნულ კრებაში სასულიერო წოდების წარმომადგენლების ერთიანობისთვის, მოითხოვდა ებრაელებისთვის მოქალაქეობის მინიჭებას და მონობის გაუქმებას. გამოდიოდა ეკლესიის ნაციონალიზაციის პოლიტიკის ზოგიერთი ასპექტის წინააღმდეგ, თუმცა 1790 წლის ივლისში შესაბამისი საკანონმდებლო აქტის მიღების შემდეგ რჩებოდა რევოლუციის ერთგული. მოგვიანებით დაინიშნა „კონსტიტუციურ ეპისკოპოსად“ ლუარსა და შერში.

როგორც ეროვნული კონვენტის წევრი, 1792 წლის სექტემბერში გრეგუარი გამოვიდა მონარქიის გაუქმების წინადადებით, ხოლო ნოემბერში მოითხოვა ლუი -ს გასამართლება. 1793-1794 დექრისტიანიზაციის კამპანიის დროს განაგრძობდა საეკლესიო სამოსლის ტარებას და ღიად აცხადებდა საკუთარ რწმენას. საზოგადოებრივი განათლების კომიტეტში მუშაობისას ცდილობდა გადაერჩინა სამონასტრო ბიბლიოთეკები და რელიგიურ თემაზე შექმნილი ხელოვნების ნიმუშები. 1794 წლის ივლისში იაკობინელების რადიკალური რეჟიმის დამხობის შემდეგ ხელი შეუწყო აღმსარებლობის თავისუფლების აღდგენას და ხელმძღვანელობდა „კონსტიტუციური ეკლესიის“ რეორგანიზაციას.

1799 წელს გრეგუარი წინააღმდეგი იყო 18 ბრიუმერის გადატრიალების, რომელმაც გენერალი ნაპოლეონ ბონაპარტი ხელისუფლებაში მოიყვანა. 1801 წელს სენატში მისი არჩევა ნაპოლეონის კონსულობის და იმავე წლის პაპთან გაფორმებული კონკორდატის წინააღმდეგ მიმართული საპროტესტო ნაბიჯი იყო. 1804 წელს გრეგუარმა ხმა მისცა ნაპოლეონის იმპერატორად გამოცხადების წინააღმდეგ. 1807 წელს ის იყო ნაპოლეონის მიერ მოწვეული სინედრიონის ებრაელი წარმომადგენლების მრჩეველი. გრეგუარი ემხრობოდა საფრანგეთის კოლონიის ჰაიტის დამოუკიდებლობას, ხოლო მისი აბოლიციონისტური ნაშრომი „ზანგური ლიტერატურა“ („ “, 1808) ამტკიცებდა, რომ ზანგებს ჰქონდათ ისეთივე ინტელექტუალური შესაძლებლობები, როგორც თეთრკანიანებს. 1815 წელს ბურბონთა მეორე რესტავრაციის შემდეგ მტკიცედ იცავდა საკუთარ შეხედულებებს სამოქალაქო უფლებებისა და კონსტიტუციის შესახებ. 1819 წელს აირჩიეს დეპუტატად, მაგრამ ხელისუფლებამ არჩევნების შედეგი გააუქმა. დევნის მიუხედავად გრეგუარი ინარჩუნებდა გავლენას ლიბერალურ წრეებში. სიცოცხლის უკანასკნელი წლები ლიტერატურულ საქმიანობას და იმ დროის ინტელექტუალებთან მიმოწერას დაუთმო. გარდაიცვალა 1831 წელს. დაკრძალულია მონპარნასის სასაფლაოზე.